Sistar (խումբ)

Sistar (, երբեմն գրում նաև SISTAR), հարավկորեական գյորլ բենդ, որը ձևավորվել է 2010 թվականին, Starship Entertainment-ի հովանավորությամբ։ Խմբի անդամներն են՝ Հյորինը, Բոռան, Սոյուն և Դասոմը։ Նրանք առաջնաելույթային «So Cool» ստուդիական ալբոմը թողարկվել է 2011 թվականի օգոստոսի 9-ին։ Նրանց երկրորդ Give It to Me ալբոմը թողարկվել է 2013 թվականի հունիսի 11-ին։ Նրանց հիթային երգերն են՝ «So Cool», «Alone», «Loving U» և «Give It to Me»: «So Cool» սինգլը զբաղեցրել է առաջին հորիզոնականը Billboard Korea K-Pop Hot 100 սինգլային չարթում։

Պատմություն

2010–12: So Cool, Alone և Loving U 

Sistar խումբը իր գործունեությունը սկսեց 2010 թվականի սկզբին՝ նկարահանվելով տարբեր գոզավդներում և մասնակցելով ամսագրերի ֆոտոսեսիաներին։ Նրանց առաջնաելույթային սինգլը կոչվում է «Push Push», որը թողարկվել է 2010 թվականի հունիսի 3-ին։ Առաջնաելույթային կենդանի կատարումը տեղի է ունեցել հունիսի 4-ին, Music Bank երաժշտական հաղորդման շրջանականերում։

Խումբը վերադարձավ օգոստոսի 25-ին, «Shady Girl» երգով։ Տեսահոլովակի նկարահանմանը մասնակցել է Super Junior խմբի Կիմ Հիչուլը։ Խումբը ռեկորդային արագությամբ կարողացավ ձեռք բերել մեծ քանակի երկրպագուներ։ Օգոստոսի 28-ին տեղի ունեցավ նրանց համերգը, ելույթի կեսին Բոռան ընկավ բեմի վրա և վնասեց ոտքը։ Խմբի մյուս անդամները դադարեցին երգել և նրան օգնեցին դուրս գալ բեմից։ Մի քանի րոպե անց Բոռան մնժյուս անդամների հետ վերադարձավ բեմ՝ համերգը եզրափակելու համար։ Հոլովակը արագ տարածվեց համացանցում և ցուցադրվեց G4-ի Attack of the Show! օնլայն հղորդմանը և RTL Television-ի նորություններում։

Սեպտեմբերի 14-ին խումբը հրավիրվեց ելույթ ունենալու Ճապոնիայում կայանալիք «Հալյու երաժշտական փառատոնին», նրանք միակ կորեական գյորլ բենդ էին, ովքեր ելույթ ունեցան այնտեղ։ Հոկտեմբերի 10-ին խումբը ելույթ ունեցավ թայլանդական Teen Superstar շոուին։ Նոյեմբերին խումբը թողարկեց իր երրորդ «How Dare You» սինգլը։ Դեկտեմբերի 9-ին խումբը մասնակցեց «Ոսկե սկավառակ» մրցանակաբաշությանը և հաղթեց «Տարվա նորեկ» մրցանակը։ Դեկտեմբերի 27-ին Sistar խումբը Music Bank հաղորդմանը «How Dare You» երգով հաղթեցին իրենց առաջին երաժշտական շոուի մրցանակը։

Ապրիլի 27-ին հայտարարվեց, որ խմբի անդամներից կկազմվի ենթախումբ, որը կկոչվի Sistar19, դրա անդամներն են Հյորինը և Բոռան։ Նրանց առաջնաելույթային «Ma Boy» երգը թողարկվել է մայիսի 3-ին։ Sistar19 ենթախմբի առաջնաելույթային կենդանի կատարումը տեղի է ունեցել մայիսի 5-ին։

Օգոստոսի 9-ին թողարկվեց խմբի առաջին ստուդիական ալբոմը, որը կոչվում է «So Cool»: Ալբոմի նույնանուն երգը զբաղեցրել է առաջին հորիզոնականը Billboard Korea K-Pop Hot 100 չարթում։ Սեպտեմբերի 11-ին խումբը Inkigayo հաղորդման ընթացքում հաղթեց մրցանակ՝ «Mutizen Award» կատեգորիայում։

Ապրիլի սկզբին հայտարարվեց, որ խումբը պատրաստվում է ուղիղ եթերով ելույթ ունենալ, որը կհեռարձակվի ավելի քան 41 երկրներում։ Նրանց առաջին մինի ալբոմը կոչվում է «Alone», թողարկվել է ապրիլի 12-ին և պարունակում է վեց երգ, որոնց պրոդյուսերը Brave Brothers-ն է։ Նրանց երկրորդ Loving U մինի ալբոմը թողարկվել է հունիսի 28-ին։ Խմբի գլխավոր նույնանուն երգի պրոդյուսերը Duble Sidekick-ն է։

2013–15: Give It to Me, սոլո գործունեություն և մինի ալբոմներ 

2013 թվականի հունվարի 31-ին Sistar19 ենթախումբը թողարկեց իր առաջին «Gone Not Around Any Longer», որի գլխավոր երգը ուներ նույն անունը։ 2013 թվականի մայիսի 16-ին հայտարարեց, որ հունիսի կեսին նրանք կվերադառնան նոր ստուդիական ալբոմով։ Հունիսի 3-ին ցուցադրվեցին Դասոմի և Բոռայի թիզերային նկարները, ապա հաջորդ օրը՝ խմբի նկարները Give It to Me երգի համար, նաև ասվեց որ այն նկարահնվելու է Մուլեն Ռուժի թեմատիկայո։ Ալբոմը թողարկվեց հունիսի 11-ին, այն զբաղեցրեց առաջին հորիզոնականը Gaon հիթ շքերթում։ Հոկտեմբերի 26-ին խումբը «Give It to Me» երգով ներկայացրել է Հարավային Կորեան «ABU TV Song Festival 2013»-ում, որը տեղի է ունեցել Վիետնամի մայրաքաղաք Հանոյում։ Նոյեմբերի 26-ին Հյորինը թողարկեց իր առաջնաելույթային Love & Hate ստուդիական ալբոմը, որը զբաղեցրել է հինգերորդ հորիզոնականը Gaon չարթում։

2014 թվականի հունիսի 5-ին Starship Entertainment լեյբլը հայտարարեց, որ խումբը աշխատում է իր նոր ալբոմի վրա և կվերադառնան հուլիսի սկզբին։ Հուլիսի 21-ին թողարկվեց խմբի երրորդ «Touch N Move» մինի ալբոմը։ Մինի ալբոմը մեծ կոմերցիոն հաջողություն ունեցավ, այն զբաղեցրել է երկրորդ հորիզոնականը Gaon չարթում և ութերորդը՝ Billboard US World Albums հիթ շքերթում։ Ալբոմի մի այլ երգ, որը կոչվում է «Naughty Hands», թողարկվել է հուլիսի վերջին։ Օգոստոսի 26-ին խումբը թողարկեց չորրորդ «Sweet & Sour» մինի ալբոմը։ Մինի ալբոմը ներառում էր երկու նոր երգ՝ «I Swear» ու «Hold on Tight» և «Loving U», «Gone Not Around Any Longer», «Give It to Me» ու «Touch My Body» երգերի ռեմիքսները։ Դեկտեմբերին խումբը «2014 Mnet Asian Music Awards»-ին հաղթել է «Լավագույն կանացի խումբ» մրցանակը։

2015 թվականի հունիսի 22-ին պումբը թողարկեց իր հինգերորդ «Shake It» ալբոմը, որի գլխավոր երգը նույնպես ուներ նույն անունը։ Այն զբաղեցրել է երրորդ հորիզոնականը Gaon չարթում։ Օգոստոսին հայտարարվեց, որ Հյորինը կմիանա «Unpretty Rapstar» հաղորդման երկրորդ եթերաշրջանին։ Օգոստոսի 1-ին խումբը ելույթ է ունեցել Լոս Անջելեսում անցկացվող 2015 KCON փառատոնին։ Օգոստոսի 14-ին նրանք ելույթ ունեցան Կորեայի Հանրապետության անկախության 70-րդ տարելիցին նվիրված համերգին։ Սեպտեմբերի 7-ին Հյորինը համագործակցեց Eluphant-ի անդամ Կիբիի հետ, թողարկելով «The Wall Destroyer» երգը։ Սեպտեմբերի 22-ին Սոյում համագործակցեց 10 cm խմբի անդամ Կվոն Ջոն Յոլի հետ։ Նրանց սինգլը կոչվում է «Lean on Me»:

2016–ներկա։ Insane Love 
Հունիսի 1-ին հայտարարվեց, որ խումբը հունիսին կվերադառնա նոր երգով, որը պրոդյուսերը Black Eyed Pilseung-ն է։ Հունիսի 4-ին խումբը և նրա երկրպագուները նշեցին Sistar-ի 6-րդ տարելիցը։ Հունիսի 10-ին լեյբլը թողարկեց Sistar-ի և DJ Soda-ի մաշ ափը։ Հունիսի 14-ին հայտարարվեց նրանց չորրորդ «Insane Love» մինի ալբոմի գլխավոր երգի անունը, այն կոչվում է «I Like That»: Հունիսի 20-ին խումբը ուղիղ եթերով ցուցադրեցին գլխավոր երգի տեսահոլովակը։

Խմբի կազմ

Սկավառակագրություն

Ալբոմներ

Ստուդիական ալբոմներ

Մինի ալբոմներ

Սինգլեր

Համագործակցություններ

Այլ երգեր

Սաունդթրեքեր

Հոլովակագրություն

Տեսահոլովակներ

Շրջագայություններ

Համերգներ 
 2012: Femme Fatale
 2013: Live Concert: S
 2014: Live Concert: S - Hong Kong

Ծանոթագրություններ

Արտաքին հղումներ 

 

Հարավկորեական երաժշտական խմբեր
Քեյ փոփ երաժշտական խմբեր